今夜一丁:泰國女模 蜜桃成熟時
正所謂女大十八變,意思係少女從成長期間樣貌及身材出現變化,仲有形象及氣質上嘅轉變,好似呢位來自泰國嘅女模Ket Karaket咁,就由少女味打扮變為成熟女人味造型示人,真係愈變愈正呀!
熱愛動漫
提到泰國嘅性感模特兒及網紅,相信大家都已經見識過唔少,而佢哋嘅氣質亦各有不同,形象亦由可愛萌系到風情萬種熟女系都有,真係總有一個啱你口味!不過,唔少女模要搵到適合自己嘅形象,綻放出獨特嘅魅力,當中卻要經過唔少嘅嘗試同轉變,好似出生於泰國清邁嘅Ket Karaket就係其中之一喇!
雖然佢啱啱大學畢業,但係佢當模特兒嘅經驗豐富,因為喺佢讀大學期間已經兼職做模特兒,出道初期,佢憑住鄰家少女氣質,配合甜美可愛嘅樣貌,主要走萌系風格,加上佢好鍾意睇動漫,尤其鍾愛日本人氣動漫《海賊王》當中嘅角色「喬巴」(Tony Tony Chopper),故此不但曾以Cosplay造型拍攝寫真,就連社交帳號亦取名做「Tony Chopper」。
魅力非凡
不過隨住年齡增長,少女亦有長成時,而日漸成熟嘅Ket亦覺得係時候開始轉型,因此佢便慢慢嘗試以唔同風格嘅造型拍攝寫真,當中從比堅尼、內衣、OL套裝到旗袍等都有。除咗造型上改變之外,當中最為明顯嘅就係寫真尺度愈嚟愈大。
事實上,Ket嘅寫真唔單止性感火辣,有部分更係挑戰尺度底線,同初出道時嘅寫真實在係差天共地,而且家陣嘅佢仲愈嚟愈有女人味,魅力非凡。對於呢種轉變,粉絲們固然收貨,只係對Ket嚟講又點睇呢?佢坦言最初都擔心如此大尺度嘅寫真會帶嚟負面影響,只係見到出來嘅效果充滿美感之餘,外界嘅反應亦叫好叫座,就覺得呢個決定係冇錯,所以未來會拍攝更多福利照畀粉絲欣賞。
Profile
出生地:泰國清邁
身高:166cm
三圍:34E-25-34
社交網站
睇到Ket Karaket近年所影嘅寫真,真係流晒口水,皆因佢唔單止身材前凸後趷,而且愈嚟愈有女人味,男人又點會唔心動呀!
撰文:魂